**Rektor**

Slovenskej technickej univerzity v Bratislave

**vyhlasuje**

internú univerzitnú súťaž na vypísanie tém na postdoktorandské pracovné miesta

V súlade so smernicou č. 6/2014 - SR *Postdoktorandské výskumné pobyty na Slovenskej technickej univerzite v Bratislave* rektor STU vyhlasuje univerzitnú súťaž na vypísanie tém na postdoktorandské pracovné miesta. Vyhlásená súťaž predstavuje prvé kolo pri vytváraní postdoktorandských pracovných miest. Cieľom je vybrať najkvalitnejšie výskumné témy pre takéto pracovné miesta. Oprávnenými navrhovateľmi výskumných tém sú docenti, profesori a výskumní pracovníci (vedecký kvalifikačný stupeň IIa a I) STU v nadväznosti na riešenie konkrétnych výskumných projektov, prípadne predložené výskumné zámery, ktorým neboli pridelené postdoktorandské pracovné pobyty posledných 5 rokov do dátumu uzávierky podávania návrhov. Návrh musí byť zdôvodnený aktuálnosťou a perspektívnosťou problematiky a jej významom pre personálne budovanie pracoviska v kontexte zabezpečenia rozvoja hlavných činností univerzity. Akceptované budú návrhy na postdoktorandské témy, orientované na uspokojovanie kľúčových spoločenských potrieb, smerovaných tematicky na:

1. ***Príspevok k terapii a/alebo prevencii životohrozujúcich chorôb***
2. ***Úspora energie v mestskom kontexte***
3. ***Pokročilé materiály a/alebo ich diagnostika***
4. ***Zvyšovanie bezpečnosti v energetike, potravinárstve, technologických procesoch a/alebo informačných technológiách***

Predložené návrhy tém posúdi komisia menovaná rektorom. Po vybraní najlepších tém na postdoktorandské pracovné pobyty bude vyhlásená výzva na ich obsadenie s predpokladaným nástupom 1. 9. 2018. Uprednostnení budú uchádzači z prostredia mimo STU.

**Termín vyhlásenia výzvy**: 8. 12. 2017

**Uzávierka podávania návrhov**: 30. 3. 2018

**Náležitosti podaného návrhu:**

* Meno navrhovateľa,
* Špecifikácia navrhovanej témy s poukázaním na jej aktuálnosť a relevantnosť a prepojenie s r**i**ešenými projektmi navrhovateľa,
* Stručné CV navrhovateľa s akcentom na jeho vedeckovýskumné aktivity,
* Základné scientometrické ukazovatele navrhovateľa (publikácie, citácie, patentová aktivita, transfer poznatkov do praxe, ateliérové aktivity),
* Prehľad o domácich a zahraničných projektoch, ktorých bol navrhovateľ zodpovedným riešiteľom,
* Počet vyškolených doktorandov, ich uplatnenie vo vedeckovýskumnom priestore alebo priemyselnej praxi,
* Ďalšie prípadné informácie dokresľujúce vedecký profil navrhovateľa,
* Vyjadrenie vedúceho pracoviska/dekana o odporúčaní navrhovanej témy.

**Návrhy zasielajte** **na adresu**:

Útvar vedy a medzinárodnej

vedeckotechnickej spolupráce

Rektorát STU

Vazovova 5

812 43 Bratislava

**Príloha:** Smernica 6/2014 – SR

(<http://www.stuba.sk/new/docs/stu/pracoviska/rektorat/odd_pravne_organizacne/uplne%20znenie%20postdoktorandske%20pobyty.pdf>)